归仁绍

歸仁紹，又作歸仁召，唐朝江苏吴县人。

歸登之孫，歸融之四子。據《舊唐書》卷一四九《歸融傳》：“融子仁晦、仁翰、仁憲、仁召、仁澤。”大哥歸仁晦为开成三年（838年）进士，二哥歸仁翰为大中（857年）十一年进士，弟归仁泽为咸通十五年（874年）状元。仁紹获唐懿宗咸通十年（869年）己丑科状元，徐松《登科记考》卷二十三載：“咸通十年，进士三十人；归仁绍，状元。知贡举；礼部侍郎王凝。”历任礼部侍郎、祠部郎中、度支郎中等。乾符四年十二月，爲侍御史。有子歸佾與歸系，皆狀元及第，曾與皮日休題詩互嘲。《太平廣記》卷二五七引《皮日休文集》：“唐皮日休嘗謁歸仁紹，數往而不得見。皮既心有所慊，而動形于言，因作詠龜詩：‘硬骨殘形知几秋，尸骸終不是風流。頑皮死后鑽須遍，都為平生不出頭。’時仁紹亦有諸子佾、系，与日休同在場中，隨即聞之。因伺其复至，乃于刺字皮姓之中，題詩授之曰：‘八片尖裁浪作球，火中爆了水中揉。一包閒气如長在，惹踢招拳卒未休。’時人以為日休雖輕俳，而仁紹亦浮薄矣。”

注釋

Category:唐朝状元
Category:吴县人
Category:苏州人
Category:苏州状元
Category:长洲归氏
Category:咸通十年己丑科進士